10. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡΑΜΜΑΤΙΣΜΟΥ ΚΑΙ  ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 10743 της 14/27 Μαρτ. 1975  (ΦΕΚ Β΄ 350) Περί καθορισμού τιμών πωλήσεως και μισθωμάτων Τηλετύπων. Έχοντες υπ΄ όψει: 1.Τας διατάξεις του άρθρ. 47 του Ν.Δ. 165/24.9.1973 «περί Οργανισμού Τηλεπικοινωνιών της Ελλάδος». 2.Το άρθρ. 44 του Ν.Δ. 175/24.9.1973 «περί Υπουργικού Συμβουλίου και Υπουργείων». 3.Το υπ΄ αριθ. 261/1534248/19.10.1974 έγγραφον του ΟΤΕ, δι΄ ου γνωστοποιείται απόφασις του Δ.Σ. αυτού ληφθείσα κατά την υπ΄ αριθ. 1322/3.10.1974 συνεδρίασίν του, αποφασίζομεν: Εγκρίνομεν την μέθοδον καθορισμού των τιμών πωλήσεως και εκμισθώσεως τηλετύπων, ως ακολούθως: 1.Τιμή πωλήσεως καινουργών τηλετύπων. α)Η τιμή πωλήσεως δι΄ έκαστον τόπον καινουργούς τηλετύπου θα καθορίζηται βάσει της τιμής κτήσεως της τελευταίας εισαγωγής του τύπου τούτου εις τας Αποθήκας του ΟΤΕ (αξία τηλετύπου, ασφάλιστρα, μεταφορικά, δασμοί και λοιπαί επιβαρύνσεις του ΟΤΕ), προσηυξημένης κατά 20% δια γενικά διοικητικά έξοδα. Η τιμή κτήσεως θα αναπροσαρμόζεται βάσει της υπό της Τραπέζης της Ελλάδος καθοριζομένης ισοτιμίας της δραχμής προς το οικείον ξένον νόμισμα την πρώτην μεν εκάστου ημερολογιακού τριμήνου και εφ΄ όσον θα έχη επέλθει αυξομείωσις της ισοτιμίας δραχμής-ξένου νομίσματος μεγαλυτέρα του 10% έναντι εκείνης συμφώνως προς την οποίαν έχει καθορισθή η τελευταία ισχύουσα τιμή πωλήσεως, την πρώτην δε εκάστου ημερολογιακού έτους ανεξαρτήτως ποσοστού μεταβολής της εν λόγω ισοτιμίας. «Εις περίπτωσιν κατά την οποίαν ο Οργανισμός εις τινα διαγωνισμόν προμηθείας τηλετύπων δεν προμηθεύεται ωρισμένον τύπον τηλετύπου εκ των εγκεκριμένων και χρησιμοποιουμένων τοιούτων, η τιμή πωλήσεως των τύπων τηλετύπων τους οποίους δεν επρομηθεύθη ο ΟΤΕ, θα αναπροσαρμόζεται κατά ποσοστόν ίσον προς τον μέσον όρον μεταβολής της τιμής κτήσεως των λοιπών τύπων τους οποίους επρομηθεύθη». Το εντός « » εδάφιον προσετέθη δια της υπ΄ αριθ. 16232 της 8/29 Μαρτ. 1978 (ΦΕΚ Β΄ 271). αποφ. Υπ. Συντον. και Συγκοινωνιών. β)Ειδικώτερον προκειμένου περί τηλετύπων, των οποίων η πώλησις καθίσταται δυσχερής, λόγω της προμηθείας τηλετύπων ετέρου τύπου με πλείονας  δυνατότητας, δύναται να καθορίζηται εκάστοτε υπό του Διοικητικού Συμβουλίου του ΟΤΕ ειδική τιμή πωλήσεως αυτών μη αναπροσαρμοζομένη κατά τα αμέσως ανωτέρω καθοριζόμενα. 2.Τιμή πωλήσεως μεταχειρισμένων τηλετύπων. Η τιμή πωλήσεως δι΄ έκαστον τύπον μεταχειρισμένου τηλετύπου θα καθορίζηται ίση προς την τιμήν πωλήσεως καινουργούς τηλετύπου του αυτού τύπου ή ίση προς την ειδικήν τιμήν πωλήσεως προκειμένου περί τηλετύπων, δια τα οποία έχει καθορισθή τοιαύτη τιμή. Αι τιμαί αύται θα μειούνται κατά ποσοστόν 7% δι΄ έκαστον συμπεπληρωμένον έτος λειτουργίας του τηλετύπου με ανώτατον όριον μειώσεως 75%. Εάν ο χρόνος ούτος, ελλείψει επαρκών στοιχείων, δεν δύναται να προσδιορισθή επακριβώς, ως χρόνος λειτουργίας θα θεωρήται, δι΄ εκάστην παραγγελίαν, ο διαδραμών χρόνος από της ημερομηνίας της τελευταίας εισαγωγής των τηλετύπων της παραγγελίας ταύτης μέχρι της ημερομηνίας πωλήσεως εκάστου εξ αυτών. 3.Τιμή πωλήσεως προσθέτων εγκαταστάσεων τηλετυπικών συνδέσεων. Η τιμή πωλήσεως των προσθέτων εγκαταστάσεων τηλετυπικών συνδέσεων θα καθορίζηται καθ΄ ον τρόπον ορίζεται η τιμή πωλήσεως των τηλετύπων. 4.Τρόπος καταβολής του τιμήματος πωλουμένων τηλετύπων. Η καταβολή της αξίας των επί πληρωμή διατιθεμένων καινουργών ή μεταχειρισμένων τηλετύπων, δύναται να πραγματοποιήται είτε εφ΄ άπαξ είτε δια 6 ατόκων μηνιαίων δόσεων, είτε δια μηνιαίων τοκοχρεωλυτικών δόσεων, μέχρι 48 κατ΄ ανώτατον όριον, με ελάχιστον ποσόν εκάστης τοκοχρεωλυτικής δόσεως το αντιστοιχούν μηνιαίον μίσθωμα δια το υπό πώλησιν τηλέτυπον και με επιτόκιον 12%. 5.Μίσθωμα τηλετύπων. α)Το μίσθωμα των επ΄ ενοικίω διατεθέντων ή διατεθησομένων τηλετύπων εκάστου τύπου θα καθορίζηται ετησίως εις ποσοστόν καθοριζόμενον υπό των τιμολογίων του ΟΤΕ, επί της διαμορφουμένης βάσει της παρ. 1 της παρούσης τιμής πωλήσεως. β)Προκειμένου περί τηλετύπων, δι΄ α έχει καθορισθή ειδική τιμή πωλήσεως, ο κατά τα ανωτέρω υπολογισμός του μισθώματος θα γίνεται επί της τιμής της τελευταίας εισαγωγής αυτών, εκτός εάν η καθορισθείσα ειδική τιμή, η ισχύουσα την πρώτην εκάστου έτους είναι μεγαλυτέρα ταύτης, οπότε ο υπολογισμός του μισθώματος θα γίνεται επί της εν λόγω ειδικής τιμής. γ)Η εκμίσθωσις κατά την διάρκειαν του έτους των, εντός του έτους τούτου, το πρώτον  εισαγομένων τηλετύπων, ήτοι τύπων μη υφισταμένων  κατά  την  πρώτην  του  εν  λόγω  έτους, θα γί(Αντί της σελ. 564,01) Σελ. 564,01(α) Τεύχος 673-Σελ. 13 Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. 22.Θ.β.10 νεται επί τη βάσει της τιμής πωλήσεώς των, της ισχυούσης κατά την εκμίσθωσιν του πρώτου εξ αυτών. δ)Ειδικωτέρον, προκειμένου περί τηλετύπων μεμισθωμένων κατά την έναρξιν της ισχύος της παρούσης και των οποίων τα μισθώματα, βάσει του ανωτέρω κριτηρίου (παρ. 5α), αυξάνονται, καθ΄ όσον χρόνον έκαστον εξ αυτών εξακολουθεί να είναι μεμισθωμένον υπό του αυτού πελάτου θα υφίστανται αύξησιν κατά ποσοστόν μέχρι 40% ετησίως, αρχής γιγνομένης από 1.1.1975 και μέχρις εξισώσεως αυτών προς τα βάσει του ανωτέρω κριτηρίου, διαμορφούμενα μισθώματα. Μετά την εξίσωσιν ταύτην, τα μισθώματα των εν λόγω τηλετύπων θα καθορίζωνται, ως και των λοιπών τοιούτων, βάσει του γενικού κανόνος, ανεξαρτήτως του ύψους μεταβολής των. ε)Αι ανωτέρω διατάξεις εφαρμόζονται αναλόγως και προκειμένου περί προσθέτων εγκαταστάσεων και προσθέτων τηλετύπων. 6.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 7.Από της ισχύος της παρούσης παύουν ισχύουσαι πάσαι αι προγενέστεραι αποφάσεις συναφείς προς το αντικείμενον αυτής. Η παρούσα δημοσιευθήτω δια της Εφημερίδος της Κυβερνήσεως. 